CELEX: 62019CN0487
Language: lv
Date: 2019-06-26 00:00:00
Title: Lieta C-487/19: Lūgums sniegt prejudiciālu nolēmumu, ko 2019. gada 26. jūnijā iesniedza Sąd Najwyższy (Polija) – W.Ż.

7.10.2019   
            
            
               LV
            
            
               Eiropas Savienības Oficiālais Vēstnesis
            
            
               C 337/4
            
         
      Lūgums sniegt prejudiciālu nolēmumu, ko 2019. gada 26. jūnijā iesniedza Sąd Najwyższy (Polija) – W.Ż.
      (Lieta C-487/19)
      (2019/C 337/04)
      Tiesvedības valoda – poļu
      
         Iesniedzējtiesa
      
      Sąd Najwyższy
      
         Pamatlietas puses
      
      
         Prasītājs: W.Ż.
      
         Piedaloties: Prokurator Generalny zastępowany przez Prokuraturę Krajową, Rzecznik Praw Obywatelskich
      
         Prejudiciālais jautājums
      
      Vai Līguma par Eiropas Savienību 2. pants, 6. panta 1. un 3. punkts un 19. panta 1. punkta otrā daļa, tos aplūkojot kopsakarā ar [Pamattiesību hartas] 47. pantu un Līguma par Eiropas Savienības darbību 267. pantu, ir jāinterpretē tādējādi, ka par neatkarīgu, objektīvu un tiesību aktos noteiktu tiesu Eiropas Savienības tiesību nozīmē nav uzskatāma tiesa viena tiesneša sastāvā, ja, tajā esošo personu ieceļot tiesneša amatā, tika rupji pārkāptas dalībvalsts tiesību normas par tiesnešu iecelšanu, it īpaši tādā veidā, ka šī persona tika iecelta tiesneša amatā, neraugoties uz faktu, ka kompetentajā valsts tiesā (Naczelny Sąd Administracyjny [Augstākā administratīvā tiesa]) tika iesniegta pārsūdzība par valsts iestādes (Krajowa Rada Sądownictwa [Valsts tiesu padome]) lēmumu, kurā ietverts priekšlikums par šīs personas iecelšanu tiesneša amatā, ka šī lēmuma izpilde tika apturēta saskaņā ar valsts tiesībām un ka tiesvedība kompetentajā valsts tiesā (Naczelny Sąd Administracyjny) nav tikusi pabeigta pirms iecelšanas akta izsniegšanas?”